section_heading: Ideologija
paragraph_text: Glede gospodarstva, HRS se zalaže za rasterećivanje poduzetništva fiskalnom politikom, a to kompenzirati višim stopama na potrošnju, naročito povećanjem trošarina na luksuznu robu, alkohol i duhanske proizvode. HRS podržava proces otvaranja gospodarskih subjekata, te potenciranje i sufinanciranje intelektualnih usluga. Kao tri prioritetna gospodarska segmenta kroz koja bi trebalo definirati strategiju gospodarskog razvoja, navodi se poljoprivreda, turizam i industrijsko-energetski segment.